User talk:Tsunami di Asia

Definisi
Tsunami berasal daripada Bahasa Jepun yang beerti "ombak pelabuhan". Dalam Bahasa Inggeris pula tsunami dikenali sebagai ombak pasang surut (Tidal Wave). Tsunami terjadi disebabkan oleh kejadian gempa bumi yang terjadi di dasar laut. Tanah runtuh, ledakan gunung berapi,letupan dan hentaman bahan kosmik seperti meteorit juga boleh menghasilkan tsunami. Oleh kerana jarak dari puncak ke puncak adalah ratusan batu pergerakan turun naik tidak dapat dilihat dan dirasai oleh kapal yang belayar di atasnya dan tidak menyedari kejadian itu.

Tsunami merupakan fenomena semulajadi yang terdiri daripada satu siri gelombang yang dijanakan oleh air tasik atau air laut dengan pantas berubah kedudukan dalam skala yang sentiasa berubah. Gempa bumi dan letusan gunung berapi mempunyai potensi untuk menjana tsunami.

Apabila gelombang tsunami tiba di lautan yang kedalamannya semakin mengurang maka halatujunya juga akan berkurang. Apabila gelombang tersebut sampai ke kawasan pantai, terdapat satu cara sahaja untuk menjanakan tenaganya iaitu dengan menambahkan ketinggian ombak. Di Indonesia, Pulau Jawa, pantai yang selalu dilanda tsunami adalah Pantai Selatan Jawa Barat dan Pantai Selatan Jawa Timur. Sejak 1990, di Indonesia dicatatkan sebanyak 15 kali bencana tsunami yang berlaku di sepanjang zon-mendak serta zon aktif seismik.

Kronologi
2011

Jepun

Gempa Bumi, Tsunami

Magnitud 8.9 gempa bumi berlaku Oki Sanriku, berhampiran pantai timur Honshu, Jepun pada 02:46 pada 11 Mac, 2011. Amaran tsunami dikeluarkan di sepanjang garis pantai Pasifik.

2010

Indonesia

Gempa Bumi, Tsunami

Gempa bumi 7.5 magnitud melanda 78 km barat Pagai Selatan di kepulauan Mentawai Isnin malam, 25 Oktober 2010. Sekurang-kurangnya 112 mati dan lebih daripada 500 telah hilang.

2006

Indonesia

Gempa Bumi, Tsunami

Satu gempa bumi kuat laut magnitud 7.7, melanda luar pantai selatan pulau Indonesia Jawa pada hari Isnin, mencetuskan tsunami yang dihanyutkan bangunan kayu dan membunuh sekurang-kurangnya 500 orang.

2004/12/26

Indonesia

Gempa Bumi, Tsunami

Sekurang-kurangnya 94.081 orang mati, 7191 orang yang hilang, selepas tsunami yang dicetuskan oleh gempa bumi yang paling kuat (9.0 magnitud) sejak 1964.

India

Tsunami

Sekurang-kurangnya 9479 orang mati, 3,000 orang hilang di Tamil Nadu, Pulau Pinang dan Andaman dan Nicobar, selepas tsunami yang dicetuskan oleh gempa bumi yang paling kuat (9.0 magnitud) sejak 1964.

Bangladesh

Tsunami

Sekurang-kurangnya 2 orang terbunuh di Bangladesh.

Myanmar

Tsunami

Sekurang-kurangnya 90 orang terbunuh di Myanmar oleh tsunami yang mendatangkan kematian dan kemusnahan di sepanjang pantai Lautan Hindi.

Sri Lanka

Tsunami

Sekurang-kurangnya 46,000 orang mati, di Sri Lanka, selepas tsunami yang dicetuskan oleh gempa bumi yang paling kuat (9.0 magnitud) sejak 1964.

Thailand

Tsunami

Sekurang-kurangnya 5046 orang mati, 3810 orang yang hilang, selepas tsunami yang dicetuskan oleh gempa bumi yang paling kuat (9.0 magnitud) sejak 1964.

2004/09/05

Jepun

Gempa Bumi, Tsunami

Dua gempa bumi kuat di barat dan tengah Jepun mencetuskan ombak tsunami dan menyebabkan panik. Lebih daripada 20 orang cedera, tetapi tidak ada kerosakan besar daripada pasangan gempa, yang melanda dalam tempoh lima jam antara satu sama lain di barat Jepun dan di luar pantai rantau pusat Tokai.

Punca
Ombak laut kebiasaannya di sebabkan oleh pergerakan angin yang menghasilkan ombak yang menghempas ke pantai. tetapi gelombang tsunami merupakan gelombang laut yang teramat kuat yang terhasil oleh letupan gunung berapi, tanah runtuh bawah laut, gempa bumi, dan hentaman oleh asteroid atau komet pada permukaan laut.

Gelombang tsunami mampu bergerak sejauh seribu batu merentasi lautan dan masih mampu menghancurkan bandar berhampiran laut, memusnahkan dan mengakibatkan kehilangan nyawa yang tidak terkira jumlahnya. Gelombang tsunami yang menyebabkan kehilangan jiwa paling ramai direkodkan berlaku selepas letupan gunung berapi Krakatoa pada tahun 1883. Dianggarkan seramai 36,000 orang mati disebabkan letupan tersebut yang menghasilkan ombak setinggi 12 tingkat bangunan. Kebanyakannya disebabkan oleh ombak tsunami yang melanda perkampungan persisiran pantai, sejauh sehingga 120 kilometer dari gunung berapi Krakatoa di Selat Sunda Indonesia.

Selain itu juga nyawa yang terkorban akibat tsunami di Indonesia adalah seperti berikut,pada 19 Ogos 1977 tsunami di daerah Sumba mengorbankan seramai 189 nyawa.Manakala 12 Disember 1992 di daerah Flores, gelombang tsunami mengorbankan 2,100 nyawa dan pada 3 Jun 1994 bencana tsunami melanda daerah Banyuwangi telah mengorbankan seramai 208 orang.

Bagaimana tsunami terhasil
Punca utama gelombang tsunami adalah pergerakan muka bumi dasar laut yang berpunca daripada gempa bumi dasar laut. Gempa bumi tsunami berlaku pada zon terbenam "subduction zones" di mana kepingan kerak bumi atau "lithosphere" yang dikenali sebagai plak tetonik bertembung sesama sendiri menyebabkan satu daripadanya terbenam di bawah yang satu lagi. Terdapat zon terbenam "subduction zones" di pinggir negara Chile, Nicaragua, Mexico, dan Indonesia yang mencetuskan tsunami pembunuh dalam tempoh 100 tahun lalu. Di lautan Pasifik, terdapat rekod 17 tsunami dari tahun 1992 sehingga 1996 yang bertanggungjawab mengakibatkan kehilangan 1,700 nyawa. Negara Indonesia terdedah kepada bencana alam disebabkan kedudukannya yang merupakan pertembungan 3 plat tektonik, iaitu kepingan Euro-Asia, kepingan Indo-Australia dan kepingan Pasifik. Selain ketiga kepingan yang besar itu, Indonesia juga menjadi pertemuan plak tetonik dengan skala kecil seperti kepingan Filipina.

Apabila kepingan kerak bumi terbenam kedasar, pergerakannya bergerak tersekat-sekat melekat sekejab sebelum tergelincir. Apabila ia terlekat pada tebing benua, tekanan terhasil. Apabila kawasan yang terlekat terbebas, sebahagian daripada dasar laut mungkin melantun naik seperti papan anjal, ketika tekanan terbebas; sementara bahagian lain mungkin tenggelam. Seketika selepas gempa bumi, air yang tertolak membentuk gelombang dan terhasilah tsunami.

Zon terbenam "subduction zones" terdapat di seluruh dunia, tetapi lokasi yang paling popular adalah di sepanjang lingkaran Cincin Api Pasifik. "Pacific Ring of Fire". Lingkaran Cincin Api Pasifik merupakan sempadan pertembungan antara dua plak tektonik. Lingkaran Cincin Api Pasifik terletak sepanjang pantai barat Tengah dan Selatan Amerika, Jepun, dan Filipina, merentasi New Zealand, ke lautan Atlantik. Gunung berapi juga wujud di tengah laut sepanjang rabung laut. Rabung Tengah Atlantik merupakan contoh gunung berapi dasar laut. Apabila gunung berapi dasar laut ini meletus, ia mampu menghasilkan gelombang tsunami.

Dalam lautan lepas, gelombang tsunami mencecah kelajuan 500 batu sejam, selaju jet penumpang. Tetapi di lautan lepas, gelombang tsunami itu tidak dapat dibezakan dengan ombak biasa. Di lautan dalam, ombak tersebar dengan jarak beratus batu antara puncak ombak yang hanya kelihatan beberapa kaki tinggi. Tetapi sebenarnya, puncak gelombang tsunami hanyalah hujung jisim air menggunung yang bergerak. Berbeza dengan ombak yang disebabkan oleh angin yang berkesan pada lapisan atas air, gelombang tsunami terbenam sehingga beribu kaki di dalam laut.

Oleh kerana pergerakan ombak begitu kuat, dan sifat pedam air, gelombang tsunami mampu bergerak beribu batu dan kehilangan hanya sedikit tenaga. Sebagai contoh, gelombang tsunami yang disebabkan oleh gempa bumi di persisiran Chili pada tahun 1960 menghasilkan gelombang tsunami yang mempunyai cukup tenaga untuk membunuh 150 di Jepun setelah bergerak selama 22 jam sejauh 10,000 batu. Gelombang tsunami tersebut kemudiannya berulang-alik menyeberangi lautan selama beberapa hari.

Apabila gelombang tsunami sampai kepantai, ia menjadi perlahan disebabkan dasar laut menjadi cetek, dan kehilangan kelajuan ini diiringi oleh peningkatan dalam ketinggian ombak. Ombak tersebut bertembung antara satu sama lain dan meningkat naik. Bergantung kepada jenis punca gelombang tsunami itu, gelombang tsunami boleh menyebabkan air laut surut seterusnya menyebabkan ikan tertinggal di dasar lautan. Ini menarik minat orang ramai untuk berkumpul melihat keadaan ini sebelum gelombang kedua tsunami menghentam dan menyebabkan kematian mereka.

Gelombang tsunami juga mampu melanda secara tiba-tiba tanpa sebarang amaran. Gelombang tsunami yang melanda tidak bergulung dikemuncak seperti ombak biasa. Mereka yang terselamat menggambarkan gelombang tsunami sebagai dinding air yang gelap. Ombak gergasi tsunami yang terdiri daripada jisim air yang tinggi ini akan terhempas ke pantai dan menenggelamkan kawasan persisiran, menumbangkan pokok seperti ranting kering, merobohkan tembok batu, dan rumah api, dan memusnahkan bangunan seperti bangunan permainan.

Bentuk permukaan dasar laut seperti berbentuk parit, dan persisiran pantai memainkan peranan penting dalam menentukan jenis gelombang tsunami yang terhasil, kadang kala dengan keputusan yang mengejut dan merbahayakan Pada tahun 1993, satu gelombang tsunami menghentam bandar di Jepun, ombak purata setinggi 15 hingga 20 meter (50 - 65 kaki). Tetapi pada suatu tempat, ombak tertumpu oleh bentuk 'V' memampatkan ombak dalam ruang yang semakin sempit dan akhirnya menghasilkan gelombang tsunami setinggi 32 meter (90 kaki) dari aras laut,iaitu setinggi bangunan 8 tingkat.

Bagaimana gempa bumi boleh menghasilkan tsunami
Gempa bumi merupakan salah satu sebab utama yang menyebabkan tsunami. Tsunami akan terhasil apabila dasar lautan yang berubah kedudukan secara tiba-tiba yang akan menyebabkan air berkocak kuat. Gempa bumi tektonik adalah gempa bumi yang biasanya akan menyebabkan kecacatan atau perubahan pada kerak bumi. Apabila gempa bumi terjadi di dasar lautan, air yang berada di kawasan kejadian akan berubah dari kedudukan keseimbangannya.

Gelombang akan terhasil dari perubahan jisim air, yang bertindak dibawah pengaruh graviti yang cuba untuk mengembalikan keseimbangan kedudukannya. Apabila kawasan dasar laut berubah kedudukan (terangkat atau turun) adalah luas, tsunami akan terhasil. Gelombang yang terhasil dapat bergerak dengan pantas.

Kesan-kesan tsunami
Jepun

Dari segi geografi / bentuk muka bumi

Gempa bumi telah menyebabkan Kepulauan Honshu, yang juga merupakan bahagian paling besar di negara itu, berganjak sehingga 2.4 meter. Selepas itu, paksi bumi pula semakin menyendeng 25 sentimeter lalu mempercepatkan kadar putaran bumi lebih sejuta mikro saat.

Dari segi kesihatan

160 orang telah terkena radiasi akibat letupan loji nuklear. Pihak berkuasa Jepun telah melaporkan bahawa kadar radiasi didapati telah melepasi had yang dibenarkan di loji Fukushima Daiichi iaitu 1, 240 kilometer dari utara Tokyo. Agensi Nuklear Jepun melaporkan sebanyak 160 orang telah terdedah akibat radiasi. Sejumlah kakitangan perubatan telah melakukan ujian imbasan terhadap penduduk yang tinggal berhampiran dengan loji berkenaan. Ia bertujuan untuk mengesan jika mereka telah terkena radiasi. Pakaian kalis radiasi telah digunakan semasa melakukan pemeriksaan ke atas penduduk.

Malaysia

Dari segi ekonomi

Pelaburan di Malaysia kian merosot dan tenat. Timbalan Menteri Perdagangan Antarabangsa dan Industri, Datuk Mukhriz Mahathir menyatakan Malaysia turut terkena tempias dari segi ekonomi. Oleh demikian, Malaysia telah membuat perancangan pelaburan strategik untuk memastikan ekonomi negara sentiasa mencatatkan perkembangan yang memberangsangkan.

Ketua Penyelidikan Runcit Affin Investment Bank, Dr Nazri Khan, dilaporkan berkata harga saham di Bursa Malaysia didagangkan dalam jajaran kecil kerana pelabur mengambil sikap berhati-hati ekoran kebimbangan terhadap krisis Libya dan jangkaan kemelesetan ekonomi susulan bencana di Jepun.

Dari segi nyawa

Sebanyak 32 daripada 43 mangsa terkorban di negara ini adalah di Pulau Pinang, 9 di Kedah dan 2 lagi di Perak. Di Kedah, lapan terbunuh di daerah Kuala Muda dan satu lagi mangsa di Langkawi.

Di Pulau Langkawi, Kedah pula, seorang wanita yang lumpuh berusia 80 tahun lemas dihanyut air manakala tiga pelancong Australia pula cedera.

Di Perak, 2 lelaki terkorban dan seorang lagi hilang apabila sampan dan bot yang dinaiki karam dipukul ombak besar dalam kejadian yang berasingan.

Di Perlis, 170 buah bot nelayan telah rosak dan kebanyakannya tenggelam yang berlaku di Kuala Sungai Baru. Di Klang, Selangor seorang lelaki yang sedang memancing ikan bersama tiga rakannya di Pantai Sungai Burung hilang akibat pukulan ombak.

Thailand

Dari segi nyawa

Sekurang-kurangnya 310 mangsa terkorban dan lebih 2,000 cedera apabila enam buah wilayah di selatan negara itu dilanda ombak besar yang mencecah sehingga lima meter tinggi. Ombak besar dan banjir kilat yang melanda kawasan Phuket, Koh Pi Pi, Songkhla, Krabi, Phang Nga dan Surat Thani dilaporkan telah memusnahkan rumah serta premis.

Indonesia

Dari segi nyawa

Korban di Acheh akibat gempa bumi dan tsunami telah mencecah sehingga 80,000 orang. Ini sekaligus menjadikan Acheh wilayah terburuk berbanding dengan rantau lain di Asia terutama di daerah Deli Serdang dan Nias di selatan Acheh.

Dari segi harta benda

Di perkampungan Kaju, dekat Aceh, ratusan rumah telah musnah dibadai. Beribu-ribu rumah telah musnah di sepanjang kawasan pantai selain beribu-ribu lagi mangsa dilaporkan masih hilang. Jumlah korban ombak besar `tsunami' yang melanda selatan dan tenggara Asia akibat gempa bumi di utara Sumatera telah meningkat kepada 23,000 orang hari ini.

Dari segi kesihatan

Wabak penyakit seperti malaria dan denggi telah merebak ke seluruh Acheh. Memburukkan lagi keadaan, bekalan makanan dan ubat-ubatan juga dilaporkan berkurangan di kebanyakan kawasan yang terjejas teruk akibat bencana alam itu.

Langkah berjaga-jaga
Pada masa kini tidak terdapat banyak langkah berjaga-jaga yang dapat dibuat oleh mereka yang berhadapan dengan gelombang tsunami. Di kepulauan Jepun, kerajaan telah membina benteng di persisiran pantai untuk menahan bandar dari bahaya gelombang tsunami, tetapi bagi orang ramai, tidak banyak yang dapat dibuat oleh mereke kecuali mengosongkan kawasan yang dijangka akan dilanda tsunami.

Penduduk di persisiran pantai dan di kawasan yang sering menghadapi tsunami juga perlu pergi ke arah tanah tinggi apabila berlaku gempa bumi atau letusan gunung berapi. Bagi yang tinggal berhampiran gunung berapi, mereka juga perlu mengelakkan dari pergi ke arah pantai sekiranya berlaku tanda-tanda awal tsunami seperti air yang surut secara tiba-tiba. Tsunami juga mampu melanda beberapa kali, oleh itu adalah tidak digalakkan untuk pergi ke kawasan pantai untuk melihat kerosakan selepas ombak tsunami pertama melanda. Ini adalah untuk mengelakkan dilanda ombak tsunami yang berikutnya.